EkBass/fiwiki-20250220-pages-articles huggingface dataset:
Guanchit

Guanchit olivat Kanariansaarten ensimmäisiä tunnettuja asuttajia. Ensimmäisten eurooppalaisten saapuessa saarille keskiajalla guanchit elivät yhä kivikautta. Guanchien alkuperäinen kulttuuri on sittemmin kadonnut, vaikka siitä voidaan yhä löytää jälkiä. Nykyiset Kanariansaarten asukkaat ovat sekoitus guancheista ja Espanjasta tulleista siirtolaisista. ==Alkuperä== Geneettisten tutkimusten perusteella suuri osa guancheista on peräisin Pohjois-Afrikasta, mahdollisesti Saharan kuivumisen aikoihin noin 6000 eaa. muuttaneiden heimojen jälkeläisiä. Guanchien kielestä voidaan löytää yhtymäkohtia berberikieliin. Guanchit eivät berberien tavoin syöneet lainkaan kalaa, ja eurooppalaisten saapuessa he eivät osanneet pyydystää sitä.Frederick J. Simoons: Eat not this flesh: food avoidances from prehistory to the present, s. 260. Univ of Wisconsin Press, 1994. Varhaisimmat espanjalaiset lähteet kuvailevat guancheja vaihtelevasti. Osaa heistä on kuvailtu pitkiksi, vaaleiksi ja sinisilmäisiksi, osaa keskipituisiksi ja tummiksi, ja osaa lyhyiksi. 1500-luvun lähteiden mukaan Teneriffan guanchit olivat pitkiä, ruskettuneita ja vahvarakenteisia, ja joillakin oli vaaleat hiukset ja siniset silmät. Guanchien on myös arveltu polveutuvan kelteistä tai germaaneista, mutta näille teorioille ei ole löytynyt todisteita. Ilmeisesti Kanariansaaria on asutettu historian aikana useista eri paikoista. Muun muassa numidialaiset, foinikialaiset ja karthagolaiset ovat tienneet saarista ja tehneet niille matkoja. Myös roomalaiset ovat vierailleet saarilla vuosien 100–400 välillä. Kuitenkin kaikki edellä mainitut kulttuurit olivat saarille tullessaan jo paljon kivikautta korkeammalla kehitysasteella. Plinius vanhemman mukaan saarille saapuneet karthagolaiset olivat havainneet saaret asumattomiksi, mutta nähneet siellä suurten rakennusten raunioita. ==Katso myös== * Güímarin pyramidit * Silbo – guanchien vihellyskieli * Haamilaiset * Hanno Merenkulkija ==Lähteet== * Encyclopædia Britannica, Eleventh Edition * Alfred W. Crosby: Ecological Imperialism: The Biological Expansion of Europe, 900–1900. 1993. * John Mercer: The Canary Islanders: Their History, Conquest & Survival. 1980. ===Viitteet=== ==Aiheesta muualla== * Guanchit - neoliittisen Euroopan viimeiset? *Guanches *Museo Canario (Canarian Museum) Luokka:Afrikan alkuperäiskansat Luokka:Kanariansaaret Luokka:Kivikauden kulttuurit Luokka:Afrikan historia
False Metal

__NOTOC__ False Metal on Brother Firetribe -yhtyeen debyyttialbumi, joka julkaistiin kesäkuussa 2006. Albumista julkaistiin toukokuussa 2008 bonuskappaleita sisältävä versio nimellä Break Out. == Kappaleet == Kaikki kappaleet säveltänyt ja sanoittanut Brother Firetribe, ellei toisin mainittu. == Kokoonpano == * Pekka Ansio Heino – laulu * Emppu Vuorinen – kitara * Tomppa Nikulainen – koskettimet * Jason Flinck – basso, taustalaulu === Vieraileva muusikko === * Kalle Torniainen – rummut == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Luokka:Vuoden 2006 esikoisalbumit Luokka:Brother Firetriben albumit
One Single Breath

One Single Breath on Brother Firetriben kappale ja ensimmäinen single yhtyeen esikoisalbumilta False Metal. Se julkaistiin vuonna 2006 levymerkillä Spinefarm Records. Singlen kansikuvan on ottanut Stobe Harju. == Kappaleet == # # == Aiheesta muualla == * ”One Single Breath” discogs.com -sivustolla Luokka:Vuoden 2006 kappaleet Luokka:Brother Firetriben kappaleet
Taitō

Taitō () on yksi Japanin pääkaupungin Tokion erillisalueista. Se sijaitsee Sumidajoen oikealla rannalla Shitamachin alueella Tokion keisarillisen palatsin koillispuolella ja rajautuu Arakawan, Chiyodan, Chūōn, Bunkyōn ja Sumidan erillisalueisiin. Taitōssa on 195 148 asukasta (vuonna 2017) ja sen pinta-ala on 10,11 neliökilometriä. == Aluejako == Taitōn erillisalueella on 34 kaupunginosaa, jotka jakautuvat yhteensä 108:aan osa-alueeseen (). Yhteen kaupunginosaan kuuluu yhdestä seitsemään osa-aluetta. *Akihabara *Asakusa *Asakusabashi *Hanakawado *Hashiba *Higashi-Asakusa *Higashi-Ueno *Ikenohata *Imado *Iriya *Kaminarimon *Kita-Ueno *Kiyokawa *Kojima *Komagata *Kotobuki *Kuramae *Matsugaya *Minowa *Misuji *Moto-Asakusa *Negishi *Nihonzutsumi *Nishi-Asakusa *Ryūsen *Senzoku *Shitaya *Taitō *Torigoe *Ueno-Sakuragi *Ueno- kōen *Ueno *Yanagibashi *Yanaka == Kaupunkikuva ja nähtävyydet == Taitōn alueen merkittävimmän keskuksen muodostaa Ueno. Uenon rautatieasema on perinteisesti toiminut Tokiosta pohjoiseen lähtevien junien pääteasemana. Aseman länsipuolella on suuri Uenon puisto, jossa sijaitsee useita museoita, muun muassa Tokion kansallismuseo ja Japanin kansallinen tiedemuseo, sekä Uenon eläintarha ja Ueno tōshō-gūn pyhäkkö. Toinen merkittävä kaupunginosa Taitōn alueella on Asakusa, joka oli pitkän aikaa Tokion suosituin viihdekeskus. Asakusan tärkeimpiin nähtävyyksiin kuuluu Sensō-jin temppeli, joka on Tokion vanhin. Ueno ja Asakusa ovat perinteisesti olleet Tokion työväenaluetta. == Lähteet == == Aiheesta muualla == *Erillisalueen internetsivut Luokka:Tokion erillisalueet
M. G. Steniuksen sähkörata

M. G. Steniuksen sähkörata oli Helsingissä vuosina 1914–1935 toiminut raideleveydeltään 1 000 mm:n kapearaiteinen teollisuusrata. Radan eteläpää oli Munkkiniemen nykyisessä Ramsaynrannassa, osapuilleen Munkan Venekerhon nykyisen sataman kohdalla ollut lastauslaituri. Rata kulki pohjoiseen suurin piirtein Huopalahdentien ja Lapinmäentien linjausta. Radan pohjoispää oli nykyisen Ansaritien varrella Haagassa ollut tiilitehdas, joka lakkautettiin Moskovan välirauhan jälkeen. Radalla oli lyyravirroittimella varustettu Asean (nyk. ABB) valmistama sähköveturi (65/1915, 0-4-0sm) ja suuri määrä avonaisia tavaravaunuja. Rata poistettiin käytöstä ja purettiin, kun kuorma-autot yleistyivät. Veturi romutettiin tiettävästi saman tien, vaunuja ja kiskotuksen pätkiä käytettiin tiilitehtaan sisäisessä liikenteessä jonkin aikaa sen jälkeen. == Katso myös == * M. G. Stenius * Helsingin raitioliikenne * Munkkiniemi–Haaga-suunnitelma == Aiheesta muualla == * Luokka:Helsingin liikenne Luokka:Suomen kapearaiteiset rautatiet Luokka:Munkkiniemi Luokka:Haaga Luokka:Helsingin entiset rakennukset ja rakennelmat Luokka:Suomen entiset rautatiet
Plastic Passion

Plastic Passion on turkulainen, vuonna 1995 perustettu riippumaton levymerkki, jonka taustaorganisaationa toimii Kulttuuriyhdistys Plastiikki. Levymerkin on perustanut Aku-Tuomas Mattila, joka edelleenkin toimii toisena puuhamiehenä yhdessä Ari-Pekka Lehtisalon kanssa. Levymerkin tunnetuin yhtye on Kauko Röyhkän ja Maritta Kuulan johtama 500 kg lihaa. PMMP:n tuottajana ja säveltäjänä tunnettu Jori Sjöroos on levyttänyt Plastic Passionille Fu-Tourist - ja Funtourist-artistinimillä sekä yhtyeissä Magenta Skycode, This Empty Flow ja Sad Parade. == Plastic Passionille levyttäneitä yhtyeitä == *AD *Ben’s Diapers *Cheerleaders United *Bob Domino *Creep Season *Fu-Tourist *Funtourist *Huminoida *Hundred Million Martians *In My Rosary *Kehä 4 *Magenta Skycode *Michael McDonald *Moto *Nilly. *NYX *Olga *Russian Love *Sad Parade *Salaliitto *Sorb-i-tol * Sivulliset *Suruaika *Tero-Petri *This Empty Flow *The U.F.O. Kings *Iida Umpikuja *Velvet Nails *500 kg lihaa *Wojciech *Wrum ==Aiheesta muualla== * * == Lähteet == Luokka: Suomalaiset levy-yhtiöt
Sol LeWitt

Sol LeWitt (9. syyskuuta 1928 Hartford, Connecticut – 8. huhtikuuta 2007 New York, New York) oli yhdysvaltalainen taiteilija, joka yhdistetään etenkin käsitetaiteeseen ja minimalismiin. LeWitt teki etenkin maalauksia, piirroksia ja rakennelmia. LeWittin töitä on esitelty sadoissa näyttelyissä maailmanlaajuisesti museoissa ja taidegallerioissa vuoden 1965 jälkeen. Hänen työnsä koostuivat maalauksista, valokuvista ja paperitöistä ja monenmuotoisista rakennelmista, joiden koko vaihteli pienistä luonnoksista suuriin ulkotöihin. LeWitt maalasi monet töistään suoraan gallerian seinillä ja pyyhki ne myöhemmin pois. Luokka:Yhdysvaltalaiset taiteilijat Luokka:Vuonna 1928 syntyneet Luokka:Vuonna 2007 kuolleet
Ruslanas Kirilkinas

Ruslanas Kirilkinas (s. 17. lokakuuta 1983 Telšiai) on Tampereella asuva liettualainen laulaja. Hän osallistui Idols-kilpailuun vuonna 2007. Hän ei päässyt Tampereen koelauluissa jatkoon, mutta myöhemmin Turun koelauluista pääsi. Hän jäi viidennessä semifinaalierässä toiseksi Kristian Meurmanin päästyä finaaliin. Aikaisemmin Ruslanas on ollut liettualaisen Omega-yhtyeen laulajana. Omegan kappale "Tu mano mergytė, aš tavo berniukas" oli hitti Liettuassa. Kirilkinas aiheutti kohua kotimaassaan vuonna 2002, kun hänen esiintymisensä homoseksuaalisissa pornokuvissa paljastui. Idols-kisan aikana kuvat tulivat julkisuuteen myös Suomessa. Kirilkinas oli Idolsin kolmannen tuotantokauden kilpailijoista ensimmäinen, joka levytti. Semifinaaleihin asti yltänyt Kirilkinas palkittiin Idols Awards -palkintogaalassa vuoden 2007 pysäyttävimmästä esityksestä. MTV3:n syyskuussa 2007 järjestämässä äänestyksessä "Kenen jo unohdetun Idols-tähden toivot palaavan?" Kirilkinas sai annetuista äänistä (10 540) 22,2 prosenttia, toiselle sijalle tulleen Roni Tranin saatua 13,1 % ja Anniina Karjalaisen 13 %. __NOTOC__ == Kappaleet Idolsissa == # Tampereen koelaulut: "The Shadow of Your Smile" (Frank Sinatra) # Turun koelaulut: "Kaipaava" (kansanlaulu, tullut tunnetuksi Rajaton -yhtyeen levyltä Boundless | PLACD 004 | Plastinka Records 2001) # Teatteriviikonloppu: "Pop-musiikkia" (Neljä Baritonia), "Feel" (Robbie Williams) # Semifinaali: "To Where You Are" (Josh Groban) == Levytykset == * Omega, Nerealiai, 2001 Top Records (Liettua) * Idols 2007 -kokoelmalevy: To Where You Are * Price of Freedom -single, 2007: ladattavissa ilmaiseksi artistin viralliselta nettisivustolta * Muzikos Akademija CD, 2008: Svajonę turiu == Idolsin jälkeen == Ruslanas osallistui Ourvision 2008 kilpailuun Helsingissä ja pääsi siellä semifinaaleihin. Hänet valittiin semifinaalissa yleisön suosikiksi. Samassa semifinaalissa kilpailivat Iolanta Savva (Moldova), josta tuli Ourvision 2008 laulukilpailun voittaja, sekä finaalissa toiseksi sijoittunut virolainen Kadi Vilja. Syksyllä 2008 Ruslanas kilpailee kotimaassaan Liettuassa "Muzikos Akademija" -ohjelmassa ja on voittanut useita äänestyksiä (kilpailu on vielä kesken). Price of Freedom sinkku on käännetty liettuaksi, "Laisves kaina". Ohjelman esiintyjät ovat tehneet levyn "Muzikos Akademija". Ruslanasin laulama "Jei gali, atleisk" (Anyone Of Us) on yksi ohjelman hiteistä. Kappale oli Gareth Gatesin hittisingle vuonna 2002. Ruslanas lauloi Afric Simonen kanssa tämän hitin "Havanana". Ruslanas osallistuu myös Liettuan Eurovision-karsintoihin. == Lähteet == == Aiheesta muualla == * Virallinen nettisivu * LNK "Muzikos Akademija" 2008 * Ruslanas Fan Club * Lithuanian Ruslanas Fan Club * Ruslanas Kirilkinas Faniklubi * Uutinen 10.9.2007: Ruslanas Polarartisteille * Porno-Ruslanas saa jatkaa Idolsissa * Idols-Ruslanas levytti jo * Kirilkinasin profiili MTV3:n Idols-sivuilla * Omega Nerealiai-albumi * Idols Awards -palkintogaala täynnä persoonia Luokka:Liettualaiset laulajat Luokka:Vuonna 1983 syntyneet Luokka:Elävät henkilöt
Tiina Räsänen

Tiina Räsänen (s. 25. maaliskuuta 1976 Siilinjärvi) on suomalainen iskelmälaulaja. Räsänen kruunattiin tangokuningattareksi Seinäjoen tangomarkkinoilla vuonna 1994. Hänen kanssaan tangokuninkaaksi kruunattiin Sauli Lehtonen. Räsänen on kaikkien aikojen nuorin tangokuningatar, sillä hänet kruunattiin 18-vuotiaana. Kolme vuotta voittonsa jälkeen Räsänen lopetti keikkailun, kunnes hän aloitti esiintymisen jälleen vuonna 2000. Hänen comeback-kappaleensa ”Sateenkaari ja tähdet” oli menestys. Tiina Räsänen oli naimisissa vuoden 1999 tangokuninkaan Petri Hervannon kanssa. Suhde päättyi avioeroon vuonna 2008, mutta vuoden erossa olon jälkeen he palasivat yhteen ja avioituivat uudestaan. Heillä on toisesta liitosta vuonna 2011 syntynyt poika, ja lisäksi Räsäsellä on jo täysi-ikäinen tytär edellisestä suhteestaan. Vuonna 2013 hän valmistui kosmetologiksi ja ryhtyi myös bikini fitness -kilpailemaan. Räsänen on esiintynyt myös kesäteattereissa ja tehnyt musiikkinäytelmäkiertueita. Hän esiintyy myös risteilylaivalla jazz-triossa laulajana sekä tekee yksityiskeikkoja. ==Diskografia== ===Albumit=== * Tiina Räsänen (1995) * Rakkauden synty (1997) ===Singlet=== * Et rakkauttain muuten saa (1997) * Taikanainen (1999) * Sateenkaari ja tähdet (2000) * Suolaiset kyyneleet (2001) * Yksi haaveiden yö (2001) * Tähdenlento (2002) * Särkyvää (2003) * You Don't Need To Go (Iina) (2004) * Helsingin taivaan alla (Iina) (2004) * Siihen (Iina) (2004) * Hiljaa kuiskaa nimeäs (2009) == Lähteet == * * www.tiinarasanen.fi/ (arkistoitu versio) === Viitteet === ==Aiheesta muualla== * Luokka:Suomalaiset iskelmälaulajat Luokka:Tangokuningattaret Luokka:Vuonna 1976 syntyneet Luokka:Elävät henkilöt Luokka:Kosmetologit
Jari

Jari tarkoittaa seuraavia: * Jari, miehen nimi * Jari, oululainen pilapiirtäjä * Jari, kunta Brasiliassa * Jari, joki Brasiliassa * Jari, Raymond Redingin sarjakuva * Jari-myrsky, Suomessa 20. marraskuuta 2024 riehunut myrsky.
Kristian Meurman

Kristian Meurman (s. 6. marraskuuta 1979 Espoo) on suomalainen laulaja vuoden 2007 Idols-laulukilpailusta. Meurman pääsi jatkoon viidennestä semifinaalista 75 prosentin äänimäärällä ennen toiseksi jäänyttä Ruslanas Kirilkinasta. Meurman esitti ensimmäisessä finaalissa Vesa-Matti Loirin tunnetuksi tekemän, Eino Leinon runoon sävelletyn laulun ”Lapin kesä”. Hän putosi neljännessä finaalissa sijoittuen kilpailussa neljänneksi. Meurmanilla on myös rock-yhtye Agathon's Legacy, joka on julkaissut vuonna 2004 omakustanne-CD-singlen nimeltä Everyman / Tears for You. Meurman on opiskellut valtiotieteitä Helsingin yliopistossa ja kauppatieteitä Svenska Handelshögskolanissa. Meurmanin isä on kovakudos- ja infektiosairauksien professori Jukka H. Meurman. Meurman oli naimisissa Mikaela Meurmanin kanssa vuosina 2009-2014 ja heillä on 2011 syntynyt tytär. Meurmanin esikoisalbumi Ensiaskeleet julkaistiin 6. kesäkuuta 2007, ja se nousi virallisen albumilistan toiselle sijalle. 21. kesäkuuta 2007 Ensiaskeleet-levy myi kultaa ylittäen 15 000 kappaleen rajan. Meurman osallistui Euroviisujen 2008 Suomen karsintoihin kappaleella "Jos en sua saa" ja pääsi finaaliin. Meurmanin kokonaan kirjoittama kappale julkaistiin myös Läpi yön -albumilla, jolle hän on tehnyt yhteensä neljä kappaletta. Kristian Meurman on kertonut avoimesti julkisuudessa kärsineensä kaksisuuntaisesta mielialahäiriöstä.http://www.iltalehti.fi/viihde/200806077762229_vi.shtml Mielenterveyden keskusliitto on nimennyt hänet Hyvän mielen lähettilääksi 2011.MTKL: Käsi Kädessä -mielenterveyden erikoislehti, 4/2011 s. 49 Meurman on sittemmin vetäytynyt pois julkisuudesta, pitänyt omaa kahvilaa ja toiminut Helsingin Svenska Klubbenin ravintolapäällikkönä. Hän oli vuonna 2008 RKP:n kunnallisvaaliehdokkaana Espoossa.Kuntavaalit 2008 Kuntavaaleissa 2017 Meurman pyrki Espoon kaupunginvaltuustoon kokoomuksen riveistä. Hän sai 240 ääntä, jotka riittivät varasijaan. == Julkaisut == === Albumit === * * * * * === Singlet === * Jos en sua saa (2008, Sony Music/RCA) * Läpi yön (2008, Sony BMG) * Vanha sielu (2009, Sony Music) * Tur att jag har dig (2014, Experience Productions Ky) == Lähteet == ==Aiheesta muualla== *Kristian Meurmanin internetsivut *Agathon's Legacyn internetsivut *Kristian Meurman lauluntekijänä - Finna Luokka:Suomalaiset laulajat Luokka:Suomen Idols Luokka:Vuonna 1979 syntyneet Luokka:Elävät henkilöt Luokka:Suomalaiset säveltäjät Luokka:Suomalaiset sanoittajat
Tuomas Kuparinen

Tuomas Kuparinen (s. 7. elokuuta 1979 Lahti) on uransa lopettanut suomalainen jalkapalloilija. Hän oli pelipaikaltaan keskikenttäpelaaja. Kuparinen on FC Kuusysin kasvatti. Hän pelasi Veikkausliigassa yhdentoista kauden ajan, edustaen FC Lahtea 1999–2000, Myllykosken Palloa 2001–2008 ja Kuopion Palloseuraa 2009. Kuparinen esiintyi urallaan yhteensä 224 pääsarjaottelussa ja teki niissä 21 maalia. Kaudella 2010 hän edusti Ykkösessä pelannutta FC KooTeePeetä. ==Saavutukset== * Suomen Cup 2004 * Suomen mestaruus 2005 ** SM- hopea 2002 ** SM-pronssi 2001 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1979 syntyneet Luokka:Elävät henkilöt
Torjuntavoitto

Torjuntavoitto on termi, jolla kuvataan taistelua tai sotaa, joka muodollisesti on hävitty, mutta jolla on estetty viholliselta sen tavoitteeseen pääsy. Kuuluisia torjuntavoittoja ovat muun muassa Thermopylain taistelu, Sinimäen taisteluRuk102 sekä jatkosodan Talin–Ihantalan taisteluVerkkouutiset. Sodankäynnin ulkopuolella termiä käytetään politiikassa ja liike-elämässä kuvaamaan oletetun tappion välttämistä. == Lähteet == Luokka:Sodankäynti
Mitsubishi Space Wagon

Mitsubishi Space Wagon on japanilaisen Mitsubishi Motorsin vuosina 1983-2002 valmistama tila-auto, yksi maailman ensimmäisistä mutta muita varhaisia tila- autoja pienempi. Japanissa auto tunnetaan nimellä Mitsubishi Chariot. Space Wagonissa oli yleensä 6 paikkaa, Suomeen tuodussa mallissa 7. Monet Suomeen tuoduista Space Wagoneista muunnettiin Space Van -nimisiksi pakettiautoiksi lasikuituisella korotetulla katolla, joka mahdollisti vaaditun 130 cm sisäkorkeuden ja siten vapautuksen autoverosta. Vuoden 1999 Euro NCAP -kolaritestistä Space Wagon sai tulokseksi kolme tähteä viidestä. == Space Wagon Mk.I (1983-1990) == Ensimmäisen sukupolven Space Wagonin tekniikka perustui porrasperäiseen Mitsubishi Trediaan niin, että akseliväliä kasvatettiin 18 ja korin korkeutta 16 senttimetriä. Uutuusmallin muunneltavuutta kuvasi Helsingin Sanomien Matti Jansson ainutlaatuiseksi: istuimet on muokattavissa 1–7 henkilön käyttöön, mikä mahdollistaa muun muassa takaosaan kaksi täysmittaista vuodetta etuistuimiin koskematta. Seitsemän hengen käytössä tavaratilaa jää ikkunoiden alatasoon asti mitattuna 164 litraa. Moottorivaihtoehdot Suomessa: *1,8 l (1795 cm3) - 90 hv *1,8 l, turbodiesel (1795 cm3) - 75 hv == Lähteet == == Aiheesta muualla == Space Wagon Luokka:M-segmentin autot Luokka:1980-luvun autot Luokka:1990-luvun autot
Tang Jiaxuan

Tang Jiaxuan (yksink. 唐家璇, pinyin: Táng Jiāxuán, s. 17. tammikuuta 1938 Shanghai) on eläköitynyt kiinalainen diplomaatti, joka toimi Kiinan ulkoministerinä vuosina 1998–2003. Tang on kotoisin Zhenjiangista, Jiangsun maakunnasta. Hän liittyi Kiinan kommunistiseen puolueeseen vuonna 1973 ja opiskeli Fudanin yliopistossa ja Pekingin yliopistosta. Uransa alussa Tang palveli monissa eri tehtävissä Japanissa. Hänestä tuli apulaisulkoasiainministeri 1991. Ulkoasiainministerin tehtävän jätettyään hän jatkoi palvelustaan Kiinan kansantasavallan valtioneuvostossa. Tang oli kommunistisen puolueen 15. ja 16. keskuskomiteoiden jäsen vuosina 1997-2007. == Lähteet == Luokka:Kiinan ulkoministerit Luokka:Vuonna 1938 syntyneet Luokka:Elävät henkilöt
Omega (yhtye)

Omega on liettualainen yhtye. Yhtyeen Nerealiai-levyllä on laulajana Ruslanas Kirilkinas, joka muutti Suomeen vuonna 2006. == Kappaleet == # "Tu mano mergyte" # "Mano meile" # "Gal ir gali" # "Tau jura dovanosiu" # "Tu turi mane" # "Saldziai buciuosiu" # "Nerealiai" # "Viska atiduosiu (tik tau)" # "Ne, nemylejau taves" # "Ieskojau ilgai" # "Pabaigoj pradzia" == Lähteet == * Omega Nerealiai-albumi * Ruslanas Luokka:Liettualaiset yhtyeet
Atreus

Atreus () oli kreikkalaisessa mytologiassa Mykenen kuningas ja Pisan kuninkaan Pelopsin ja Hippodameian poika. Hänellä oli lapset Agamemnon ja Menelaos, jotka kollektiivisesti tunnetaan atreideina. Atreus ja hänen kaksoisveljensä Thyestes olivat isänsä karkottamina maanpaossa surmattuaan velipuolensa Khrysippoksen havitellessaan Pisan valtaistuinta. He saivat suojapaikan Mykenestä ja kohosivat siellä valtaan kuningas Eurystheuksen ollessa poissa taistelemassa herakleideja vastaan. Eurystheus oli tarkoittanut heidän hallintonsa väliaikaiseksi ratkaisuksi, mutta siitä tuli pysyvä hänen kuoltuaan taistelussa. Atreus vannoi uhraavansa parhaan lampaansa Artemiille, mutta etsiessään sitä laumastaan hän huomasi joukossa kultaisen lampaan. Hän laiminlöi lupauksensa, kuristi lampaan ja säilöi sen laatikkoon, mutta hänen vaimonsa Aerope, joka oli viehtynyt hänen veljeensä, antoikin sen Thyesteelle. Mykeneläisten saatua ennustuksen, joka kehotti heitä valitsemaan itselleen pelopidin kuninkaaksi, he kutsuivat Atreuksen ja Thyesteen. Kun he keskustelivat valtakunnasta, Thyestes julisti kansalle, että valtakunnan tulisi kuulua hänelle, jolla on kultainen lammas, ja kun Atreus tähän suostui, Thyestes tuotti lampaan nähtäväksi ja julistettiin kuninkaaksi.Apollodoros: Bibliotheke ('Kirjasto') Epitomi.2.11 (engl. käännös). Zeus lähetti kuitenkin Hermeen ja käski Atreusta vaatimaan Thyesteeltä, että hänet kruunataan kuninkaaksi, jos aurinko kulkisi vastapäivään. Thyesteen suostuttua Zeus saattoi auringon laskemaan itään, ja niin Atreus sai valtansa takaisin ja karkotti Thyesteen maasta.Apollodoros: Bibliotheke ('Kirjasto') Epitomi.2.12 (engl. käännös). Atreuksen saatua tietoonsa Thyesteen aviorikkomuksen hän pyysi Thyesteen vieraakseen teeskennellen ystävyyttään, mutta tappoikin veljensä pojat ja tarjosi heidän lihaansa aterialla Thyesteelle mutta säästi kaikki raajat. Kun Thyestes oli nauttinut ateriansa, Atreus näytti hänelle säästämänsä raajat ja karkotti hänet uudelleen maasta.Apollodoros: Bibliotheke ('Kirjasto') Epitomi.2.13 (engl. käännös). Kun Thyestes etsi keinoja kostaakseen veljelleen, hän kuuli oraakkelilta, että hän saisi kostaa, jos saisi pojan oman tyttärensä Pelopeian kanssa. Hän saikin Aigisthoksen tyttärensä kanssa, mutta tämän äiti hylkäsi lapsensa häveten tekoaan. Paimen löysi lapsen ja antoi tämän Atreukselle, joka kasvatti poikaa omanaan. Aigisthoksen vartuttua mieheksi Thyestes paljasti hänelle, että hän oli sekä tämän isä että isoisä ja että Atreus on hänen setänsä, ja Aigisthos tappoi Atreuksen.Hyginus: Fabulae lxxxviii (engl. käännös). ==Lähteet== Luokka:Mykenen kuninkaat
Charente-Maritime

Charente-Maritime on Ranskan departementti numero 17. Se sijaitsee Länsi- Ranskassa, Atlantin rannikolla, Uuden-Akvitanian hallintoalueella. Departementti on pinta-alaltaan 6 864 neliökilometriä ja asukasluvultaan 598 921 (vuonna 2006). Sen pääkaupunki on La Rochelle. Charente-Maritime on jaettu edelleen viiteen arrondissementtiin, 51 kantoniin ja 472 kuntaan. Charente- Inférieure oli yksi 83 departementista, jotka perustettiin Ranskan vallankumouksen yhteydessä 4. maaliskuuta 1790. Charente-Inférieuren nimi muutettiin Charente-Maritimeksi 1941. Departementista on viisi kylää päässyt Ranskan kauneimpien kylien järjestön Les Plus Beaux Villages de France jäseniksi: Ars-en-Ré, Brouage, La Flotte-en-Ré, Mornac-sur-Seudre ja Talmont- sur-Gironde.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Charente- Maritimen kunnista == Lähteet == == Aiheesta muualla == * Charente Maritime kotisivut * Charente-Maritime Tourism Guide *
Hormuzinsalmi

Hormuzinsalmi (persiaksi:تنگه هرمز—Tangeh-ye Hormoz, arabiaksi: مضيق هرمز‎—Maḍīq Hurmuz) on salmi, joka erottaa Persianlahden ja Omaninlahden toisistaan. Kansainvälisen hydrograafisen järjestön merialuejaon mukaan se on osa Persianlahtea. Salmi erottaa Arabian niemimaan muusta Aasiasta. Salmi sijaitsee Iranin ja Omanin, jossain määrin myös Iranin ja Yhdistyneiden arabiemiirikuntien liiton välissä. Salmi on kapeimmillaan noin 54 kilometriä leveä. Hormuzinsalmen läpi kulkevat Iranista, Irakista ja Kuwaitista sekä muista Persianlahden öljymaista tulevat tankkerit. Salmessa on kaksi tankkereiden kulkukäytävää. Salmen läpi kulkee noin 20 prosenttia maailman öljystäWashington Post. Liikenne on 15 tankkeria/päivä. Siksi salmi on ollut kriisiaikoina strategisesti tärkeä. Hormuzinsalmen läpi on käyty jo vanhoina Kaksoisvirtainmaan Sumerin sivistyksen aikoina kauppaa. Iran on moneen otteeseen uhannut sulkea Hormuzin salmen, muttei ole tehnyt sitä, osin siitä syystä että sen omatkin öljykuljetukset kulkevat salmen kautta. == Iran Hormuzin salmen vartijana == Hormuzinsalmen pohjoisranta kuuluu Iraniin, kapeimman kohdan eteläranta Omanin Musandamin kuvernoraattiin. Hormuzinsalmi on kapeimmillaan 54 km leveä. Salmi voidaan teoriassa pyrkiä sulkemaan joko kokonaan tai osittain. Täysi sulkeminen estäisi öljykuljetukset salmen kautta, mikä vaikuttaisi paitsi Persianlahden maiden, myös öljyntuojamaiden talouselämään. Iran on riidellyt vuonna 1992 Arabiemiirikuntien liiton kanssa Abu Musan saaresta, jonka Iran valtasi 1971 kahden muun saaren mukanaStrait of Hormuz . Iran uhkasi Hormuzinsalmen sulkemisella useasti 1980-luvulla. Iran viittasi salmen sulkemiseen myös vuonna 1997Strait of Hormuz Alejandra Roman eoearth, June 14, 2007 ja uudelleen vuonna 2008 vastavetona Iranin ydinkriisin aikana esillä olleelle mahdolliselle Israelin iskulle Iranin ydinlaitoksia vastaan. Iranin uhkaukseen vastattiin esimerkiksi, että maan puuttuminen öljykuljetuksiin tulkitaan Washingtonissa sotatoimena. Vuonna 2011 Iranin öljytulot olivat aiempaa suuremmat pakotteista huolimatta. Pakotteet kuitenkin heikensivät maan valuuttaa, mikä haittasi merkittävästi tavallisen kansan elämää. Yhdysvaltain ja Iranin välisen kiistan kärjistyessä Iran uhkasi jälleen 2011 lopussa sulkea Hormuzinsalmen.Iran uhkaa Hormuzinsalmen öljytoimituksia 27.12.2011Iran uhittelee Yhdysvalloille MTV3 Uutiset Ulkomaat 3.1.2012Iran uhkaa Hormuzinsalmen öljytoimituksia 27.12.2011. Syynä oli se, että EU uhkasi Irania öljykaupansaarrolla.Pakotteet rasittavat Iranin valuuttaa YLE Uutiset Ulkomaat 2.1.2011 Myös Yhdysvallat protestoi salmen sulkemisaikomuksia vastaan.Iran uhkailee Yhdysvaltain lentotukialusta Yle Uutiset Ulkomaat 2.1.2011 Jännitys Persianlahdella nousi. ==Lähteet== Luokka:Salmet Luokka:Persianlahti Luokka:Arabiemiraattien vesimuodostumat Luokka:Iranin vesimuodostumat Luokka:Omanin vesimuodostumat Luokka:Seulonnan keskeiset artikkelit
Vendée

Vendée on Ranskan departementti numero 85. Se sijaitsee Länsi-Ranskassa, Atlantin rannikolla, Pays de la Loiren hallintoalueella. Se on saanut nimensä Vendéejoen mukaan. Departementti on pinta-alaltaan 6 720 neliökilometriä ja asukasluvultaan 597 184 (vuonna 2011). Sen pääkaupunki on La Roche-sur-Yon. Vendée on jaettu edelleen kolmeen arrondissementtiin, 31 kantoniin ja 282 kuntaan. == Katso myös == * Luettelo Vendéen kunnista * Vendéen kapinat == Lähteet == == Aiheesta muualla == * Vendéen kotisivut *
Joe

Joe voi tarkoittaa seuraavia asioita: * Joe, yleinen lempinimi Josephille tai joskus Josephinelle. * Joe, yhdysvaltalainen R&B-laulaja.; * Joe, paikka Pohjois-Carolinassa. * JOE, terminaalissa käytettävä tekstieditori Unixille. * Joe, yhdysvaltalainen elokuva vuodelta 2013 * Joe, gorilla elokuvassa Kaverini, mahtava Joe * Joe Baker, päähenkilö pelin Resident Evil 7: Biohazard lisäosassa End of Zoe * Joe Dalton, Lucky Luke -sarjakuvissa esiintyvä roisto
Bayingolinin mongolien autonominen prefektuuri

Bayingolinin mongolien autonominen prefektuuri (, , ) eli Bayingolin tai joskus Bayingol on autonominen prefektuuri Kiinan Xinjiangin uiguurien autonomisen alueen kaakkoisosassa. Prefektuurin pinta-ala on 472 472 neliökilometriä. Väkiluku vuonna 2010 oli 1,28 miljoonaa. Prefektuuri kattaa noin neljäsosan Sinkiangin alueesta, ja se on Kiinan suurin prefektuuritason alue. Prefektuurin päähallintopaikka on Korla, joka sijaitsee linnuntietä noin 260 kilometriä Xinjiangin pääkaupunki Ürümqistä etelälounaaseen. ==Historia== Bayingolinin mongolien autonominen prefektuuri perustettiin 14. heinäkuuta 1954 neljästä Karasharin pohjoispuolella sijainneesta piirikunnasta. Tuolloin mongoleja oli noin 35 % alueen asukkaista. Mao Zedongin suuren harppauksen aikaan vuonna 1960 alueen hallinnollinen keskus siirrettiin Korlan kaupunkiin. Samalla autonomiseen prefektuuriin liitettiin poliittisten syiden takia 425 000 neliökilometriä Tarimin altaan aluetta, joka oli lähes kokonaan uiguurien asuttamaa. Vuonna 1979 Korla liitettiin Kiinan rautatieverkkoon. ==Hallinnollinen jako== Piirikuntatasolla Bayingolinin autonominen prefektuuri jaetaan yhteen piirikuntatason kaupunkiin, seitsemään piirikuntaan, sekä yhteen autonomiseen piirikuntaan (numerointi kuten oheisessa kuvassa): ; Piirikuntatason kaupunki (1) * 1. Korla ; Piirikunnat (7) * 2. Luntai (Bügür) * 3. Yuli (Lopnur) * 4. Ruoqiang (Qarkilik) * 5. Qiemo (Qarqan/Cherchen) * 6. Hejing * 7. Hoxud (Heshuo) * 8. Bohu (Bagrax) ; Autonominen piirikunta (1) * 9. Yanqin hui-kansan autonominen piirikunta == Lue lisää == * Xinjiangin mongolit ==Lähteet== == Aiheesta muualla == *
Vicky Love

Vicky Love on italialaisen poplaulaja Biagio Antonaccin yhdestoista albumi, joka ilmestyi 16. maaliskuuta 2007. Albumia edelsi siltä julkaistu single Lascia stare. == Kappaleet == # È soffocamento # Lascia stare # C’è silenzio # Sognami # L’impossibile # Coccinella # Vicky Love # Non sei più qui # Giù le mani capo # Non eri tu (quel brivido di libertà) # A volte Viimeinen kappale sisältää myös Antonaccin tervehdyksen sekä ylimääräisen kappaleen Fotografia. Luokka:Vuoden 2007 albumit Luokka:Biagio Antonaccin albumit
Päähallintopaikka

Päähallintopaikka on paikka, jota käytetään itsenäistä valtiota vähäisemmän hallintoalueen, kuten maakunnan, alueen, läänin, seudun tai piirin hallinnon keskuspaikasta. Valtioiden päähallintopaikka on pääkaupunki. Suomessa nimitys päähallintopaikka otettiin käyttöön suurlääniuudistuksen yhteydessä, koska monet läänien pääkaupungit menettivät asemansa siirryttäessä suurlääneihin ja maakuntiin. luokka:Suomen hallinto
Anni Sumari

Anni Sumari (s. 16. elokuuta 1965 Helsinki) on suomalainen kirjailija, runoilija ja kääntäjä. Hänen runojaan on käännetty yli 20 kielelle. ==Elämä ja ura== Sumarin esikoisteos, novellikokoelma Matkakertomuksia pimeästä, julkaistiin 1986. Sen jälkeen häneltä ilmestyi lyhytproosaa ja runoutta. Vuonna 1998 Sumari sai Tanssiva karhu -palkinnon runokokoelmasta Mitta ja määrä. Hänen runoteoksensa Sineriaani (2000) oli Runeberg-palkintoehdokas. Vuonna 2001 ilmestyi Sumarin esikoisromaani Junanäytelmä. Sumari valmistui filosofian maisteriksi yleisestä kielitieteestä ja tiedotusopista Helsingin yliopistosta vuonna 1991. Hän on toiminut muun muassa Kriittisen korkeakoulun kirjallisen ilmaisun opettajana, tiedotussihteerinä, viestintäsuunnittelijana ja freelance -kielentarkastajana. Sumari on ollut Suomen Kirjailijaliiton jäsen vuodesta 1988 ja MUU ry:n jäsen vuodesta 1994. Sumari on suomentanut muuan muassa Samuel Beckettin teoksia ja Ódinnin ratsun, johon on vapaasti suomennettu islantilaisiin Runo-Eddaan ja Proosa-Eddaan sisältyvät jumalmyytit. Hän on suomentanut myös Nobel-palkitun yhdysvaltalaisrunoilija Louise Glückin runoja. == Teokset == * Matkakertomuksia pimeydestä, 1986 (novelleja) * Beautiful dreamer, 1987 (lyhytproosaa ja proosarunoja) * Lyhenevä laulu kärsimyksen onnellisista puolista, 1992 (lyhytproosaa ja proosarunoja) * Sarkofagi, 1994 (runoja) * Sinun elämäsi jättiläinen, 1996 (runoja) * Mitta ja määrä, 1998 (runoja) * Sineriaani, 2000 (runoja) * Junanäytelmä, 2001 (romaani) * Vuodet vetten päällä, 2003 (runoja) * Läpinäkyvä punainen, 2005 (runoja) * Valkoinen – Arroganssi, 2010 (runoja) * Kermojen kerma: Valitut runot ja proosarunot 1986–2011. (runoja, 2011) * Olen kiivas kuin jumala, 2013 (runoja) * Hämärän sirpaleet otsalla, 2016 (runoja) * * === Suomennoksia === * * * * * Merenvaahdon palatsi: Yhdysvaltalaista nykyrunoutta (suomennosvalikoima) Rajamäki: Aviador 2019 ISBN 978-952-7063-84-2 * * * == Tunnustuksia == * Yleisradion Tanssiva karhu -palkinto vuoden runokirjasta teoksella Mitta ja määrä * Runeberg- palkintoehdokkuus teoksella Sineriaani == Lähteet == == Aiheesta muualla == * Anni Sumarin runoja Electric Verses -verkkoantologiassa Luokka:Suomalaiset runoilijat Luokka:Suomalaiset novellikirjailijat Luokka:Suomentajat Luokka:Vuonna 1965 syntyneet Luokka:Elävät henkilöt
Puumerkki

Puumerkki (ruots. sanasta bomärke) on omistajaa tai asianosaista osoittava merkki, jota kirjoitustaidottomat ovat käyttäneet nimikirjoituksena tai allekirjoituksena.Puumerkki teoksessa Nykykielessä sanaa käytetään myös väljemmin merkityksessä 'merkki' tai 'jälki'. == Historia ja käyttö == Aikanaan erotettiin yksityiselle henkilölle kuuluvat puumerkit talolle kuuluvista. Talokohtaiset puumerkit kuuluivat taloon niin kiinteästi, että ne jäivät sille myös omistajan vaihtuessa. Sillä merkittiin irtainta omaisuutta, joka saattoi joutua vieraisiin käsiin tai sekaantua toisten talojen vastaavaan tarpeistoon. Talon tai tilan jakaantuessa siitä eronneet kehittivät oman merkkinsä lisäämällä kantatalon puumerkkiin uusia viivoja. Ne tehtiin muodoiltaan yksinkertaisiksi, jotta ne voitaisiin helposti raaputtaa tai vuolla puuhun. Puumerkkien käyttö yleistyi Suomessa 1500-luvulla. Kirjoitustaito alkoi yleistyä 1800-luvulla, minkä johdosta puumerkkejä ruvettiin käyttämään rinnakkain allekirjoitusten kanssa. Tuolloin oli tapana tehdä niistä koristeellisia, mutta 1900-luvun puolella tyyli vaihtui pelkistetymmäksi. Lopulta puumerkkien käyttö hiipui kokonaan 1950-luvulle tultaessa. Puumerkkejä esiintyy myös vaakunoissa. Suomalaisia puumerkkejä on tutkinut erityisesti rovasti P. O. Ekko, joka on julkaissut aiheesta myös kirjoja. == Katso myös == * Eskon puumerkki * Porvarisvaakuna * Riimukirjoitus * Leima == Lähteet == == Kirjallisuutta == * * * * == Aiheesta muualla == * * * Helvi Jousmäki: Sappeelaiset puumerkit. * http://www.tamsuku.fi/Vuosikirja2000-14.pdf Tampereen seudun suku- tutkimusseura ry, (puumerkit) suvun, talon ja yksityisen henkilön tunnuksena. Viitattu 12.6.2020. * Toivo V. Rajaniemi : Kynänjälkiä vanhoista papereista, Hakkapeliitta, 19.07.1932, nro 29, s. 6, Kansalliskirjaston digitaaliset aineistot Luokka:Sukututkimus Luokka:Kirjoituksen historia Luokka:Heraldiikka
Some Hearts

Some Hearts on yhdysvaltalaisen countrylaulajan Carrie Underwoodin debyyttialbumi. Se julkaistiin 15. marraskuuta vuonna 2005. Albumi on myynyt seitsenkertaiseen platinaan oikeuttavan määrän Yhdysvalloissa, ja kolminkertaiseen platinaan oikeuttavan määrän Kanadassa. == Kappalelista == # Wasted – 4:34* # Don't Forget to Remember Me – 4:00* # Some Hearts – 3:48* # Jesus, Take The Wheel – 3:46* # The Night Before (Life Goes On) – 3:54 # Lessons Learned – 4:09 # Before He Cheats – 3:19* # Starts With Goodbye – 4:06 # I Just Can't Live A Lie – 3:59 # We're Young And Beautiful – 3:53 # That's Where It Is – 3:35 # Whenever You Remember – 3:47 # I Ain't In Checotah Anymore – 3:21 # Inside Your Heaven – 3:45* * = Julkaistu myös singlenä == Lähteet == *Some Hearts Discogsissa === Viitteet === Luokka:Vuoden 2005 esikoisalbumit Luokka:Yhdysvaltalaiset popalbumit Luokka:Yhdysvaltalaiset countryalbumit
Aaro Heikkilä

Aaro Iivari Aukusti Heikkilä (30. joulukuuta 1935 Haapajärvi – 5. huhtikuuta 2007 Haapajärvi) oli Joensuun kaupunginjohtaja 1975–1995. Koulutukseltaan hän oli oikeustieteen kandidaatti (1960), ja hän sai varatuomarin arvon 1963. Hän sai kaupunkineuvoksen arvonimen 1999. Originelli Heikkilä tunnettiin seurallisena ”kyläpäällikkönä”. Hän joutui selvittämään joitakin virkatoimiaan käräjillä, minkä takia hän oli virasta pidätettynä 1980- ja 1990-lukujen vaihteessa. Aaro Heikkilä kirjoitti ylioppilaaksi Haapajärveltä 1955. Lakiopintojen jälkeen hän toimi kymmenkunta vuotta Elannon palveluksessa Helsingissä. Hän tuli Helsingistä Joensuuhun aluksi kaupunginsihteeriksi, sitten apulaiskaupunginjohtajaksi ja kaupunginjohtajaksi. Puoluekannaltaan hän oli sosialidemokraatti. Heikkilän aikana Joensuu kasvoi 30 000 asukkaan kaupungista noin 50 000 asukkaan yliopistokaupungiksi. Kaupunginjohtaja korosti koko kautensa ajan koulutuksen tärkeyttä ja Joensuun asemaa koulutuskaupunkina. Hänen johdollaan harjoitettiin myös aktiivista elinkeinopolitiikkaa ja hän antoi kasvonsa mittavalle mainoskampanjalle, jossa Joensuuhun houkuteltiin uusia yrittäjiä 1980-luvun lopussa. Eläkkeelle siirryttyään vuonna 1995 Heikkilä muutti Helsinkiin ja myöhemmin Haapajärvelle, jossa hän oli muun muassa kaupunginvaltuutettuna. Hän sai Aleksis Kiven Seuran Eskon puumerkki -palkinnon 1986. Arto Halonen on tehnyt vuonna 1988 Heikkilästä dokumenttielokuvan Aaro Iivari Aukusti, maanviljelijän poika. == Lähteet == * Etelä-Suomen Sanomat 7.4.2007 * Karjalainen 6.4.2007 * Kuka kukin on 1974 === Viitteet === Luokka:Joensuun kaupunginjohtajat Luokka:Suomalaiset juristit Luokka:Vuonna 1935 syntyneet Luokka:Vuonna 2007 kuolleet
Aigisthos

Aigisthos (, "vuohen voima") oli kreikkalaisessa mytologiassa Thyesteen ja hänen tyttärensä Pelopeian poika. Hänen isänsä oli noussut veljensä Atreuksen kanssa valtaan Mykenessä heidät väliaikaishallitsijoiksi asettaneen kuningas Eurystheuksen kuoltua taistelussa herakleideja vastaan. Thyestes oli saanut valtaistuimen Atreuksen puolison Aeropen, jonka kanssa hänellä oli suhde, petettyä miehensä, mutta Atreus oli syrjäyttänyt tämän Zeuksen avustuksella.Apollodoros: Bibliotheke ('Kirjasto') Epitomi.2.11-12 (engl. käännös). Atreus karkotti veljensä, ja myöhemmin, kun hän sai tietoonsa Thyesteen aviorikkomuksen, hän tappoi veljensä pojat ja tarjosi heidän lihaansa valmistettuna Thyesteelle teeskennellen anteeksiantoa ja ystävyyttä. Kun Thyestes oli nauttinut ateriansa, Atreus näytti hänelle säästämänsä raajat ja karkotti tämän uudelleen maasta.Apollodoros: Bibliotheke ('Kirjasto') Epitomi.2.13 (engl. käännös). Thyesteen etsiessä keinoja kostaa veljelleen, hän sai oraakkelilta tiedon, että hän voisi saada kostonsa, jos hän saisi pojan oman tyttärensä kanssa. Hän saikin Aigisthoksen tyttärensä kanssa, mutta tämän äiti hylkäsi lapsensa häveten insestiä. Paimen löysi lapsen ja antoi tämän Atreukselle, joka kasvatti poikaa omanaan. Aigisthoksen vartuttua mieheksi Thyestes paljasti hänelle olevansa sekä tämän isä että isoisä, ja että Atreus on hänen setänsä, jolloin Aigisthos tappoi Atreuksen.Hyginus: Fabulae lxxxviii (engl. käännös). Thyestes palasi jälleen valtaanApollodoros: Bibliotheke ('Kirjasto') Epitomi.2.14 (engl. käännös)., mutta Atreuksen pojat Agamemnonin ja Menelaoksen pelasti heidän hoitajansa Sikyonin. Spartan kuningas Tyndareus haetti Atreuksen pojat luokseen, ja yhdessä he ajoivat Thyesteen jälleen pois. Tyndareus antoi heille tyttärensä vaimoiksi, Klytaimnestra Agamemnonille ja Helenan Menelaokselle, joka peri valtaistuimen Tyndareuksen kuoltua.Apollodoros: Bibliotheke ('Kirjasto') Epitomi.2.15 (engl. käännös). Sen jälkeen kun Agamemnon oli lähtenyt Troijan sotaan, Aigisthos vietteli tämän vaimon Klytaimnestran. Kuninkaan palattua kymmenen vuoden päästä takaisin Mykeneen nämä tappoivat tämän; Klytaimnestra antoi miehelleen hihattoman ja kaula-aukottoman paidan, jota pukiessa hänet tapettiinApollodoros: Bibliotheke ('Kirjasto') Epitomi.6.23 (engl. käännös).; tappajana oli joko AigisthosHomeros: Odysseia 3.193 (engl. käännös). tai KlytaimnestraAiskhylos: Agememnon 1379 (engl. käännös).. Myös Agamemnonin rakastajatar Kassandra murhattiin; tämän surmasivat joko Aigisthos ja Klytaimnestra yhdessäHyginus: Fabulae cxvii (engl. käännös). tai Klytaimnestra yksin.Homeros: Odysseia 11.421 (engl. käännös). Agamemnonin tytär Elektra pelasti veljensä Oresteen, vielä sylilapsen, lähettämällä tämän pois, mutta hänen aikuistuttuaan hän halusi kostaa isänsä kuoleman. Niin hän palasi Mykeneen ja tappoi sekä äitinsä Klytaimnestran että Aigisthoksen.Apollodoros: Bibliotheke ('Kirjasto') Epitomi.6.24 (engl. käännös).Hyginus: Fabulae cxix (engl. käännös).. ==Lähteet== Luokka:Mykenen kuninkaat
Tony G

Antanas Guoga (s. 17. joulukuuta 1973, Kaunas, Liettuan SNT) on liettualainen yrittäjä ja poliitikko, joka toimi europarlamentaarikkona vuosina 2014-2019. Hän edusti europarlamentissa ALDEa vuoteen 2016 asti ja sen jälkeen Euroopan kansanpuoluetta. Vuoden 2014 europarlamenttivaaleissa Guogan äänisaalis oli 97 420 ääntä, joka oli toiseksi suurin äänimäärä Liettuassa.http://www.europarl.europa.eu/meps/fi/124763/ANTANAS_GUOGA_home.htmlhttp://www.iltasanomat.fi/pokeri/art-1288693649704.html Vuodesta 2020 lähtien hän on ollut sosiaaliliberaalin Työväenpuolueen kansanedustaja Liettuan parlamentissa Seimasissa. Vuosina 2013-2016 Guoga kuului Liettuan tasavallan liberaalien liikkeeseen, jonka vt. puheenjohtajana hän toimi hetken aikaa Eligijus Masiuliksen jouduttua eroamaan korruption takia toukokuussa 2016, kunnes Guogaa painostettiin puolueessa eroamaan itsekin. Guoga oli itsenäinen edustaja ja yritti tulla uudelleen valituksi Liettuan keskustapuolueen edustajana vuoden 2019 europarlamenttivaaleissa, kuitenkaan onnistumatta siinä. Vuonna 2020 Guoga liittyi Työväenpuolueeseen. Ennen politiikkaan lähtemistään Antanas Guoga tunnettiin pokerilempinimellään Tony G. (Antanaksen englanninkielinen vastine on Anthony eli Tony). Guogan omaisuus oli 18 miljoonaa vuonna 2020.https://www.vrk.lt/2020-sei/kandidatai?srcUrl=/rinkimai/1104/rnk1424/kandidatai/lrsKandidatasTurtas_rkndId-2419114.html Tony G muutti Australian Melbourneen 11-vuotiaana ja aloitti pokerinpeluun 18-vuotiaana. Tony G tunnetaan pelipöydissä ulospäinsuuntautuneesta persoonastaan ja aggressiivisesta pelityylistään. 2003-2004 Tony G menestyi useissa kasinoturnauksissa Itävallassa ja Venäjällä. Helmikuussa 2003 World Poker Tourin Euro Finals of Pokerissa Pariisissa hän oli kuudes, ansaiten 16 000 euroa. WPT:n seuraavassa Pariisin osakilpailussa heinäkuussa 2004 Tony G oli toinen Surinder Sunarin jälkeen. Hän sai kakkostilastaan 339 930 euroa. Heti tämän jälkeen WPT:n 2004 Mirage Poker Showdown -turnauksessa Tony G oli seitsemäs. Helmikuussa 2006 hän voitti WPT:n "pokerin pahojen poikien" kutsuturnauksen WPT Bad Boys of Poker II:n. World Series of Pokerissa Tony G:n paras sijoitus on vuoden 2007 5 000 dollarin Pot Limit Omaha -turnauksen kolmostila. Vuonna 2006 hän oli 1 000 dollarin No Limit Hold'em -turnauksessa yhdeksäs. Elokuussa 2005 Tony G voitti Euroopan pokerimestaruuden (The European Poker Championships) Lontoossa ja marraskuussa 2006 Betfairin Asian Poker Tourin pääturnauksen Singaporessa. Lontoon voitostaan hän ansaitsi 260 000 puntaa ja Singaporessa 451 700 dollaria. Tony G edusti aiemmin omaa nettipokerihuonettaan TonyGPokeria, kunnes T6 Poker alkoi sponsoroida häntä. Hän oli mukana Poker After Darkin ensimmäisellä tuotantokaudella vuonna 2007. Syyskuussa 2007 Tony G:n pokeriuran turnausansiot ylittivät 2,3 miljoonaa dollaria. == Lähteet == == Aiheesta muualla == * * * TonyGPoker- nettipokerihuoneen sivut * Tony G:n blogi Luokka:Australialaiset pokerinpelaajat Luokka:Liettualaiset europarlamentaarikot Luokka:Vuonna 1973 syntyneet Luokka:Elävät henkilöt
Preben Elkjær Larsen

Preben Elkjær Larsen (s. 11. syyskuuta 1957 Kööpenhamina) on entinen tanskalainen jalkapalloilija. Hän on yksi Tanskan jalkapallon suurista pelaajista. == Ura == Elkjær ura alkoi tanskalaisessa Vanløse IF:ssä vuonna 1976. Ura alkoi nousujohteisena ja 19-vuotias Elkjær pääsi tekemään ensiesiintymisensä maajoukkueessa Suomea vastaan Helsingissä. Preben teki Tanskan molemmat maalit Tanskan voittaessa 2–1. Vuonna 1977 Preben siirtyi saksalaiseen FC Kölniin, jossa hän pelasi kaksi vuotta voittaen Bundesliigan kerran ja Saksan cupin kahdesti. Vuonna 1978 Elkjær siirtyi belgialaiseen KSC Lokereniin, jossa viihtyi vuodet 1978–1984. Pelattuaan vuosia Belgiassa hän siirtyi italialaiseen Hellas Veronaan. Italiassa Elkjær pelasi vuodet 1984–1988 tehden tasaisesti maaleja. Vuonna 1985 hän auttoi joukkuettaan voittamaan scudetton eli Serie A:n mestaruuden. Vuonna 1988 Elkjær siirtyi Veljeen, jossa päätti uransa vuonna 1990. == Maajoukkueura == Elkjær jatkoi pelaamista maajoukkueessa aina vuoteen 1988. Hän esiintyi maajoukkueessa 69 kertaa tehden 38 maalia. Hän pelasi kolmesti arvokisoissa. Jalkapallon MM- kisoissa vuonna 1986 ja jalkapallon EM-kisoissa vuosina 1984 ja 1988. == Peliuran jälkeen == Pelaajauransa jälkeen Elkjær toimi lyhyen aikaa tanskalaisseura Silkeborgin päävalmentajana. Valmennuspestinsä jälkeen hän toimi jonkin aikaa tanskalaisen tv-kanava TVS:n palveluksessa, mutta kanava lopetti toimintansa vain vuoden jälkeen. Sittemmin hän on toiminut Tanskan TV3+ -kanavan Mestarien liiga -lähetysten kommentaattorina yhdessä Brian Laudrupin ja Peter Schmeichelin kanssa. == Meriitit == * Saksan cup (2): 1977, 1978 * Saksan mestaruus: 1978 * Italian mestaruus: 1985 * Tanskan vuoden pelaaja: 1984 * EM-puolivälierät: 1984 == Lähteet == *Goal-lehti == Aiheesta muualla == Luokka:Tanskalaiset jalkapalloilijat Luokka:Vuonna 1957 syntyneet Luokka:Elävät henkilöt
Namin ulus

Namin ulus (, ) on piiritason paikallinen itsehallintoalue Sahan tasavallan keskiosassa Venäjällä, maan pääkaupungin Jakutskin pohjoispuolella. Namin ulusin halki virtaa mahtava Lena pohjoiseen, ja aivan ulusin pohjoisosassa Aldan yhtyy Lenaan oikealta. Namin ulus rajoittuu pohjoisessa Kobjain ulusiin, idässä Ust-Aldanin ulusiin, etelässä Jakutskin kaupunkipiirikuntaan ja lännessä Gornyin ulusiin. Namin ulusin pinta-ala on 11 900 km².– Namsky uluss YakutiaTravel.com Vuonna 2010 väkiluku oli noin 23 000\. Alueen tärkeimmät elinkeinot ovat maanviljely sekä nautakarjan ja hevosten kasvatus.– YakutiaTravel – Namsky uluss Ulusissa eli piirissä on 19 maalaiskuntaa (naslegia), joissa on yhteensä 24 asutuskeskusta. Ulusin hallinnollinen keskus on Namtsyn kylä. == Lähteet == == Aiheesta muualla == *Намский улус Piirin sivut Sahan tasavallan portaalissa *Namin ulusin kartta Luokka:Sahan tasavallan piirit
Jukka Riikonen

Jukka Riikonen (s. 10. huhtikuuta 1947 Helsinki) on entinen Helsingin poliisipäällikkö. Riikonen on oikeustieteen kandidaatti ja varatuomari. Hän on työskennellyt apulaisnimismiehenä ja nimismiehenä useilla paikkakunnilla, mm. kuusi vuotta Espoossa. Tämän jälkeen hän oli Etelä-Suomen läänin poliisijohtajana, kunnes hänet nimitettiin vuonna 2002 Helsingin poliisikomentajaksi. Hän on ollut myös sotilaslakimiehenä YK-joukoissa. Riikonen on kuvaillut Helsingin poliisikomentajan tointa uransa vaativimmaksi mutta myös antoisimmaksi. Helsingin poliisin toimenkuvaan kuuluu muun muassa järjestyksenpito ja turvatoimista huolehtiminen valtiovierailujen aikana. Stadin slangi -yhdistys nimitti Riikosen vuoden 2006 Stadin Kundiksi. Valtakunnansyyttäjä nosti toukokuussa 2018 Riikosta vastaan syytteen virkavelvollisuuden rikkomisesta. Hänen epäillään laiminlyöneen velvollisuutensa valvoa Helsingin poliisin tietolähdetoimintaa vuosina 2009–2013. Helsingin käräjäoikeus hylkästi syytteet syyskuussa 2019. Helsingin hovioikeus antoi tuomionsa maaliskuussa 2021. Riikonen tuomittiin virkarikoksesta sakkoihin. ==Lähteet== * Syntymäpäivähaastattelu Helsingin Sanomissa 10.4.2007 === Viitteet === Luokka:Suomalaiset poliisit Luokka:Suomalaiset juristit Luokka:Vuonna 1947 syntyneet Luokka:Elävät henkilöt
Tšuraptšan ulus

Tšuraptšan ulus eli Tšuraptšan piiri (, ) on paikallinen itsehallntoalue Sahan tasavallan keskiosassa Venäjällä. Se rajoittuu pohjoisessa Ust-Aldanin ulusiin, idässä Tattan ja Tompon piireihin, etelässä Ust-Majan ja Amgan uluseihin ja lännessä Megino-Kangalassin ulusiin. Tšuraptšan ulusin pinta-ala on 12 600 km².Yakutiatravel.com Tärkeitä elinkeinoja ovat maatalous sekä nautakarjan ja hevosten kasvatus. Keskilämpötila on tammikuussa -42 °C ja heinäkuussa +16...+17 °C. Vuoden keskimääräinen sademäärä on 200–250 mm. == Väestö == Vuonna 1989 uluusin asukasluku oli 18 400. Tuolloin väestöstä oli jakuutteja 97 prosenttia, venäläisiä 1,5 prosenttia, evenkejä 0,4 prosenttia, evenejä 0,3 prosenttia ja muita 0,8 prosenttia.Tietoa Tšuraptšyn uluusista Kaikkiaan alueen väestö koostui 29 eri kansallisuudesta. === Asukasluvun kehitys === * 18 400 (1989) * 19 400 (1999) == Hallinnollinen jako == Ulusiin kuuluu 17 naslegia eli maalaiskuntaa, joissa on yhteensä 29 asutusta. Hallinnollinen keskus on Tšuraptšan kylä. Tšuraptšan ulusin naslegit (maalaiskunnat) (keskuskylä suluissa): *Alağar (Tšyappara) *Arylah (Arylah) *Baxsy (Toloon) *Boltoŋo (Ikkis Xarbalaa) *Bolugur (Myndağaj) *Kytaanax (Kileŋki) *Mugudaj (Maralaajy) *Odjuluun (Djabyla) *Solovjev (Myryla) *Sylaŋ (Uhun Küöl) *Tšakyr (Toloon) *Tšuraptša (Tšuraptša) *Tölöj (Tölöj Djiriŋ) *Xadaar (Ürüŋ-Küöl) *Xajaxsyt (Tuora Küöl) *Xatyly (Maŋnajgy Xarbalaa) *Xoptoğo (Djiriŋ) == Lähteet == == Aiheesta muualla == *Чурапчинский улус Tšuraptšan ulus Sahan tasavallan portaalissa. *Tšuraptšan ulusin kartta *